משה אסרף

משה אסרף (נולד ב-20 במאי 1975), ידוע גם בשם הבמה אטרף, הוא מתופף, מפיק מוזיקלי, פזמונאי ומלחין ישראלי.

ביוגרפיה 
ב-1996 החל לפעול כמתופף להקת "הדג נחש". ב-2000 הוציאו את אלבום הבכורה שלהם, "המכונה של הגרוב". האלבום זכה לשבחים רבים ממבקרי המוזיקה. לאחר מכן, הוציאו הלהקה מספר להיטים שזכו להצלחה רבה במצעדי הפזמונים העבריים, בהם "שירת הסטיקר" ו-"הנה אני בא" ואף אלבומים נוספים שזכו להצלחה רבה, ביניהם "בעזרת הג'אם" שזכה במעמד "אלבום זהב".

בין השנים 1999–2001 היה חבר בלהקת הבלוז "סובו".

ב-2000 הוקמה להקת הרגאיי הישראלית "פאנסט", בה לקח אסרף חלק כמתופף. ב-2005 הוציאו את אלבומם הראשון, "Live Ragga Pumpkin". האלבום זכה לשבחים רבים.

ב-2008 השתתפו חברי להקת הדג נחש באלבום השני של הפרויקט המוזיקלי "עבודה עברית", תוך שביצעו את השיר "רגאיי הבטלן", שבוצע במקור על ידי קובי רכט.

ב-2013 זכה אסרף יחד עם שאר חברי להקת הדג נחש בפרס אקו"ם על שם יוסי בנאי למחברי השנה, על אלבומם "זמן להתעורר".

הערות שוליים 

מוזיקאים ישראלים
מתופפים ישראלים
מפיקים מוזיקליים ישראלים
פזמונאים ישראלים
מלחינים ישראלים
זוכי פרס אקו"ם
אמנים ישראלים הידועים בשם במה
ישראלים שנולדו ב-1975